	Utgreiing skulestruktur i Øystre Slidre
	
	Djubdeintervju



Intervjumal for frivillige lag og foreiningar, lokalsamfunn
Møtt:
Solhaug samfunnshus
Øystre Slidre Røde kors
Melleheim ungdomslag
Øystre Slidre skyttarlag
 Furustrand 4H
Beito kvinne og familielag 
Kulturavdelinga

Intervjuarar: Kjersti Hedalen, Terje Larsen

Dato: 18.03.26
Kjersti seier litt om oppdrag og skolealternativa. Ho les opp fast prosedyre.

	A. Rolle og betydning av skulen –eigne erfaringar

	 1
	Kva slags samarbeid har de i dag med skulen? 

	Me har ungdomsskulen på besøk på syklebana ein gong i året. Vi har òg hatt ungdomsklubben på besøk i sommar i to veker. Nokre frå Rogne har brukt skulen til dans på Solhaug. Læraren brukar skulen. Det har vore halde fyrstehjelpskurs og språktrening på skulen. Husflidslaget stiller gjerne opp for skulane med foredrag og demonstrasjonar. Vi samarbeider godt.


	2
	Kva meiner de fungerer godt i samhandlinga mellom skule og frivillige aktørar?
 

	
Det er ikkje så mykje. Vi driv med teater, og det kolliderer litt innimellom, men vi er interesserte i samarbeid. Det er ikkje grunnlag for å ha fleire frå same laget – vi konkurrerer om dei same ungane. Litt av det same skjer i Røde Kors, der kommunen har teke over ein del av tilbodet, både språktrening saman med flyktningar og ulike hjelpetiltak.
Skytterlaget blir veldig glade når dei får førespurnader frå skulane, men det kan vere litt utfordrande dersom det skjer i arbeidstida. Vi brukar Rogne skule og Lidar skule av og til. Det fungerer godt, og det er lettvint å låne skulen. Vi har òg lånt auditoriet. For skyttarlaget sin del er det ein fordel med “innsidere” som kjenner mange – det gjer det lettare å nå ut og få med foreldra, slik at vi klarer å halde på dei.







	 3
	Er det nokre utfordringar de opplever i kontakt eller samarbeid med skulen?

	
Det med å være tidleg nok ute. Det har vore hyggeleg når vi er i kontakt med Øsus.







	 4
	Kva betydning har skulestrukturen for aktivitetane de tilbyr?

	
Det veit vi ikkje. Men dette handlar om nærmiljø, trivsel og tryggleik i dagens struktur. Særleg i Rogne, der mykje er bygd opp rundt skulen – barnehage, idrettsanlegg og andre aktivitetar. Nærleik betyr mykje; mange har busett seg der nettopp av den grunn. Utan skule vil grunnlaget for nærmiljøet bli svekt. I dagens samfunn tel det at alt er tilrettelagt, med gangvegar og aktivitetstilbod. Skulen brukar fotballbana mykje, og òg til skileik. Det er mange faktorar som spelar inn for nærmiljø og oppvekst. Vi trur ein del av grunnlaget vil forsvinne, og det betyr mykje.
Miljøet er viktig, og ein skule som ligg langt unna fører til meir køyring, noko som kan påverke miljøet negativt. Bruk av buss og større avstandar spelar òg inn. Vi har medlemmar frå heile kommunen. Det er samarbeid mellom fleire kommunar i Røde Kors, så ein må køyre uansett.
Alle laga er retta mot heile kommunen, ikkje berre éi grend. Husmorlaget opplevde eit tap då Beito skule vart lagt ned – det påverka heile bygda. Det same skjedde i Volbu og Heggebø. Dette er døme på uheldige effektar som det er viktig å ta med og lære av, både gode og mindre gode erfaringar. Generelt fungerer dagens ordning rimeleg godt.
Vi har jobba med å vise oss fram, men det er ikkje heilt samanliknbart med før. Aktivitetane har endra seg samanlikna med for ti år sidan. Tilboda er annleis no enn før, og det er ikkje enkelt å samanlikne tal på deltakarar eller kvar ein rekrutterer frå. Dugnadsånda har òg endra seg. Det krev ein innsats, og det er viktig å få med neste generasjon. Det har vore ein liten dupp, men det er på veg opp att.





	B. Verdien av nærleik og identitet 

	 1
	Kva kan bli konsekvensane for lokalsamfunnet dersom skulestrukturen blir endra?
 

	
Det vil vere eit stort tap for Rogne samanlikna med til dømes Lidar. Dei må køyre uansett. Det er òg utfordringar med gangstien frå Beitostølen. Dersom alle samlast på éin stad, blir det meir konkurranse om å få tak i barna til dei ulike foreiningane. Det kan skape større avstand og gjere dugnadsinnsatsen endå vanskelegare. Det ser vi tydeleg på Solhaug – alle vil stille opp for huset dei har i si eiga bygd.
Synd at ikkje idrettslaga er her, for dei har drøfta dette med samanslåing fleire gonger. Om det blir éin skule, kan det fort bli éitt idrettslag – og kva skjer då med viljen til å stille opp? Det har vore ein mindre vellukka prosess tidlegare når det gjaldt samanslåing. Det kan hende det splittar kommunen meir. Idrettslaga er både like og ganske ulike, og det kan fort bli eit heilt anna type idrettslag. I dag kjenner alle kvarandre og opplever at dei jobbar saman. Det er òg ein del samarbeid.
Dersom det blir samanslåing, er det viktig å prioritere å behalde eldsjelane.








	 2
	Kva verdiar meiner de bør takast vare på ved endringar?
 

	
Ein må starte på nytt og skape nye verdiar. Det er vanskeleg å seie noko sikkert om dette. Å ta med ulike verdiar og flette dei saman er ikkje heilt enkelt. Kva gjer det med barna? Vi samanliknar litt med den tidlegare samanslåinga av ungdomsklubbane – det var ein overgang. Det kjem òg an på kven ein spør. Ungdomsgruppa i dag er annleis enn for 10–20 år sidan. Mykje har naturleg endra seg, og vi driv på ein litt annan måte no.



	C. Praktiske forhold

	1
	Korleis vurderer de dagens lokale aktivitetstilbod i samanheng med skulen?
 

	
Det er lettvint med alt i nærheita. Det er og bra for trivsel og tryggheit i forhold til at man der man høyrer til.  Litt forskjellig kvor man er.





	 2
	Kva betydning har reiseveg for barn og unge si deltaking i fritidsaktivitetar?
 

	

Det kan vere utfordringar. Kvardagen er travel, og det blir mykje køyring. Det er ein stor fordel om ein kan gå eller sykle for å vere med på aktivitetar. Alt som handlar om avstand, må vurderast nøye – det er svært viktig i denne debatten. Sjølve transporten kan bli timevis med køyring, og det er ikkje greitt.
Det kjem litt an på situasjonen; ein kan finne døme frå Vestre når det gjeld turn. Samstundes er det fleire som kan falle frå på grunn av mykje transport. Kollektivtilbodet er heller ikkje optimalt.







	 3
	Korleis påverkar skulebygg og uteområde moglegheitene for aktivitetar i bygda?
 

	

Det påverkar veldig mykje. På Rogne er det svært stor aktivitet – og det er det på Lidar òg. Forskjellen ligg i gangvegane; det er lettare på Rogne. Ungane møtest mykje der, og det er alltid nokon i ballbingen. Det er mange ungar rundt Rogne skule på ettermiddagane. BHSS og idrettshallen blir brukte mykje, og det same gjeld alpinbakken.



	D. Framtidige behov og moglegheiter

	1
	Kva blir viktig dei neste 10–15 åra for frivilligheit og lokalsamfunnsutvikling?

	

Ein vil framleis vere avhengig av frivillig innsats og dugnadsånd. Samhald er viktig. Det er avgjerande å byggje bru mellom generasjonane og fange opp dei som flyttar heim att. Det kan vere litt vanskeleg å få med dei yngre, men vi får med nokre – og dei er ivrige. Eit døme er romjulspubben og utflyttarar som kjem tilbake.
Det er viktig å dele på oppgåvene slik at ein ikkje slit ut dei få som stiller opp. Avstand spelar òg ei rolle her. Det er ei utfordring å finne ein god plan for å oppretthalde deltakinga og å finne gleda i frivillig arbeid. Vi må håpe at denne gløden held seg, og at folk ønskjer å vere med. Då er det viktig at dei har eit forhold til det som skjer.
Rekruttering er viktig – ein må spørje folk. Dei må kjenne seg nyttige. Terskelen for å ta kontakt på eiga hand er ganske høg.






	 2
	Kva moglegheiter ser de i endra skulestruktur?

	
Klarer ikkje heilt sjå det før meg. Det er så mange elementa som ikkje positive. Det blir for mykje transport og tungvint. Det fungerar bra no. Du kan nå alle lettare kanskje. Det kan kome positive ringverknader i eit gitt tilfelle, dra med seg fleir,  det kan og slå motsett.








	 3
	Kva uroar dykk mest dersom strukturen blir endra?
 

	

Dette handlar om trivsel, nærmiljø og tryggleik. Kva gjer vi med dei andre bygga som blir ståande att? Kva er best for ungane? Vi får stadig høyre at elevane sit for mykje – kva skjer då dersom det blir meir transport? Får dei nok fysisk aktivitet? Mange er svært bekymra for transporten. Kor slitne blir barna av dette? Når skal dei rekke lekser, og når skal dei ete? Kva med henting av barn på SFO?
I mindre einingar er ting meir synlege. Ein kan heller ikkje bytte skule dersom det skulle oppstå eit behov av ulike grunnar.





	E. Avsluttande perspektiv

	1
	Kva er det viktigaste kommunen bør ta med vidare i vurderinga?
 

	
Ta vare på nærmiljøet. Ikkje ta bort grunnlaget for det vi har i dag. Ikkje slit ut ungane med mykje transport. Det er viktig at barna kan vere med på så mange aktivitetar som mogleg, og dette må ikkje avgrensast av lange reiser. Ein må heller ikkje gjere det vanskelegare for dei som allereie bur langt unna.
Ein må òg tenkje på plassering i forhold til arbeidsstad og køyring til skulen – det å kome tidsnok betyr mykje. Her kjem SFO òg inn i biletet. Det blir slitsamt for både store og små dersom avstandane blir for store.








	
	
	



